2024-03-12

Unión del Pueblo Navarro (UPN) talde parlamentarioari atxikitako foru parlamentari Ángel Ansa Echegaray jaunak idatziz erantzuteko galdera egin du lizitazio epeak bete ez dituzten hiru proiekturi buruz (11-24/PES-00083). Honako hau dio:

“C1.I1-CCAA osagaiari dagokionez: Autonomia erkidegoek eta Ceuta eta Melillako hiriek inbertsio-proiektuak zuzenean egitea, edo beste administrazio edo entitateekiko hitzarmen bidez, metropoli inguruneetan isurketa gutxiko eremuak sortzeko edo funtzionatzeko helburuari begira edo garraioaren eraldaketa digitalari edo jasangarriari begira lagungarriak direnak (Suspertze, Eraldatze eta Erresilientzia Planaren 1. inbertsioko 1. azpineurria). Nafarroarako aurreikusten den finantzaketa 12.541.000 eurokoa da, "isurketa gutxiko eremuak metropoli-inguruneetan":

Hiru proiektu daude deialdian ezarritako lizitazio epeak (2023-03-31) eta esleipen epeak (2023-12-31) bete ez dituztenak.

1.- Zertan dira hiru proiektu horiek?

2.- Proiektuak bete ahal izanen dira azkenean?

3.- Zer babes juridikorekin egiten ahalko dira hiru proiektu horiek, epeak bete ez diren arren?" Hona hemen Nafarroako Gobernuko Lurralde Kohesiorako kontseilariak horri guztiari buruz ematen duen informazioa:

1. galdera:

Aretako industrialdea, Burlata eta Erripagañako urbanizazioa konektatzeko bidea egokitzeko eta urbanizatzeko proiektua: obren esleipena izapidetzen ari da. Martxoan esleitzea aurreikusten da.

Donejakue Bidea eta Zizur Txikia konektatzeko bizkleta eta oinezkoentzako bidearen proiektua: martxoan argitaratuko da lizitazioa, kontratazio atarian.

Uharte eta PA-30 errepidea konektatzeko bizikleta eta oinezkoentzako bidearen proiektua, 1. fasea: proiektuaren behin betiko onespena izapidetzen ari da.

2. galdera:

Bai. Proiektuak bete ahal izanen dira azkenean.

3. galdera:

Ez dira epeak urratu. C1I1 osagaiari dagokion CID-aren 5. helburua bete da.

C1I1 osagaia honako jarduera hauetatik elikatzen da: 1. jardueratik (metropoli inguruneetako mugikortasuna eraldatzea) eta 3. jardueratik (gutxiago kutsatzen duten bidaiarien eta salgaien garraio publiko eta pribatuko flota osagarria aldatzea).

Hori guztia jakinarazten dizut, Nafarroako Parlamentuko Erregelamenduaren 215. artikuluan xedatutakoa betez. Horrez gain, datuak babesteko legedian ezarritakoarekin bat, Nafarroako Parlamentuko Erregelamenduaren 14. artikuluan jasotako xedeetarako soilik erabiltzen ahalko da emandako edukia, eta betebeharra egonen da Datu pertsonalak babesteari eta eskubide digitalak bermatzeari buruzko abenduaren 5eko 3/2018 Lege Organikoan ezarritakoari men egiteko.

Iruñean, 2024ko martxoaren 11n.

Lurralde Kohesiorako kontseilaria: Óscar Chivite Cornago